open-index/open-wikipedia-markdown huggingface dataset:
రోజా (ధారావాహిక)

**రోజా** 2019, మార్చి 11న జెమినీ టీవీలో ప్రారంభమైన ధారావాహిక. సోమవారం నుండి శనివారం వరకు సాయంత్రం 6 గంటలకు ప్రసారం చేయబడుంది. ఇందులో ప్రిన్సి బి కృష్ణన్, మున్నా, ప్రియాంక ముఖ్య పాత్రల్లో నటించగా.. శ్రీలక్ష్మి, జాకీ, అనిల్, సాయిలత సహాయ పాత్రల్లో నటించారు. సన్ టివిలో ప్రసారమైన *రోజా* తమిళ ధారావాహికకి రిమేక్ ఇది.

## కథా సారాంశం
రోజా ధారావాహిక అనాథాశ్రమంలో పెరిగిన అమ్మాయి కథ. కొన్ని ఊహించని సంఘటనలు తన జీవితంలో జరుగుతుంటాయి. ప్రేమ, పెళ్ళిలను ద్వేషించే క్రిమినల్ లాయరైన అరుణ్ రాజ్, రోజాతో ప్రేమలో పడతాడు. ఆ తరువాత ఏం జరిగిందనేది మిగతా కథ.

## నటవర్గం
### ప్రధాన నటవర్గం
* ప్రిన్సి బి కృష్ణన్ (రోజా)
* మున్నా (అర్జున్ రాజ్)
* ప్రియాంక (ప్రియా)

### సహాయ నటవర్గం
* జాకీ (ప్రతాప్ - అరుణ్, అశ్విన్, దీప తండ్రి)
* సాయిలత (కల్పన - అరుణ్, అశ్విన్, దీప తండ్రి)
* తరుణ్ తేజ్ (అశ్విన్)
* షబీన (పూజ)
* అన్నపూర్ణ  (అరుణ్, అశ్విన్, దీప నానమ్మ)
* నిర్మల రెడ్డి (లండన్ ఛాముండేశ్వరి - అన్నపూర్ణ సోదరి)
* అనిల్ (చంద్రకాంత్)
* ద్వారకేష్ నాయుడు (సత్యమూర్తి)
* గౌరీ (సాక్షి)
* ఆదిత్య (పూజ తండ్రి)
* విజయ్ యాదవ్ (సాంబయ్య - సాక్షి మామ)
* లావణ్య (రాజ్యం -  అరుణ్, అశ్విన్, దీప అత్త)
* కృష్ణ తేజ (బాలకృష్ణ - రాజ్యం భర్త)
* సింధూజ (దీప - అరుణ్ సోదరి)
* వేణు క్షత్రియ (విశాల్)
* శ్రీనివాస్ (చలపతి - చంద్రకాంత్ సోదరుడు)
* శ్రీలత (త్రివేణి - రోజా తల్లి)

### పాత నటవర్గం
* శరణ్య తురది సుందరాజ్ - రోజా - ప్రిన్సి బి కృష్ణన్ తో మార్పు
* పూర్ణ సాయి - (సంతోష్, రోజా స్నేహితుడు) - (మరణం)
* బ్రమర్ - అశ్విన్ - తరుణ్ తేజ్ తో మార్పు
* శ్రీలక్ష్మి - అన్నపూర్ణ -

## సాంకేతికవర్గం
* మాటలు: ఎం. అనంత కుమార్, మార్పు శ్రీనివాస్ (1-120), మురళీ రమేష్ (121-ప్రస్తుతం)
* దర్శకత్వం: హరిప్రసాద్ గట్ట్రెడ్డి
* సృజనాత్మక దర్శకత్వం: ప్రిన్స్ ఇమ్మాన్యుయేల్
* నిర్మాతలు: బి.ఆర్. విజయలక్ష్మీ
* ప్రొడక్షన్ సంస్థ(లు): సరిగమ
* వాస్తవ ప్రసార ఛానల్: జెమినీ టీవీ

## ప్రసార వివరాలు
ఈ ధారావాహిక 2019, మార్చి 11న జెమిని టివిలో ప్రసారం ప్రారంభమైంది. మొదట్లో సోమవారం నుండి శుక్రవారం వరకు రాత్రి 7:30కు ప్రసారమయిన ఈ ధారావాహిక, అభిలాష ధారావాహిక ప్రసారం వల్ల 2019, ఆగస్టు 26 నుండి సాయంత్ర 6 గంటలకు మార్చబడింది.

## ఇతర భాషలలో

## అవార్డులు

## మూలాలు

వర్గం:తెలుగు ధారావాహికలు
తెలుగు విశ్వవిద్యాలయము - ప్రతిభా పురస్కారాలు (2013)

**తెలుగు విశ్వవిద్యాలయము - ప్రతిభా పురస్కారం** తెలుగు సాహిత్యం, సంస్కృతి, కళా ప్రక్రియల్లో విశిష్ఠ సేవలందించిన సాహితీమూర్తులకు పొట్టి శ్రీరాములు తెలుగు విశ్వవిద్యాలయము అందజేసే పురస్కారం. భారతదేశంలోని భాష ప్రాతిపదికపై 1985, డిసెంబరు 2న హైదరాబాదులో ఈ విశ్వవిద్యాలయం స్థాపించబడింది. 1990 నుండి ప్రారంభమైన ఈ పురస్కారంలో రూ. 20,116 నగదు, ప్రత్యేకంగా రూపొందించిన జ్ఞాపికను అందజేసి ఘనంగా సత్కరిస్తారు.

## పురస్కార గ్రహీతలు
2013 సంవత్సర ప్రతిభా పురస్కారానికి 12 మంది ఎంపికయ్యారు. వీరికి 2014లో పురస్కారం అందజేశారు.

## ఇవికూడా చూడండి
* తెలుగు విశ్వవిద్యాలయం
* తెలుగు విశ్వవిద్యాలయము - కీర్తి పురస్కారాలు (2012)
* తెలుగు విశ్వవిద్యాలయము - ప్రతిభా పురస్కారాలు (2017)
* తెలుగు విశ్వవిద్యాలయము - సాహితీ పురస్కారాలు (2017)
* విశిష్ట పురస్కారాలు
* రంగస్థల యువ పురస్కారం

## మూలాలు

## ఇతర లంకెలు
# ప్రతిభా పురస్కార గ్రహీతల జాబితా (1990-2015) 

వర్గం:పురస్కారాలు
వర్గం:తెలుగు విశ్వవిద్యాలయ పురస్కారాలు
తాతినేని రాజేశ్వరి

**తాతినేని రాజేశ్వరి** తెలుగు చలనచిత్ర నటి. సహాయపాత్రలలో ఎక్కువగా నటించింది. 
## చిత్ర సమాహారం
ఈమె నటించిన తెలుగు సినిమాల పాక్షిక జాబితా:
* యమగోల (1977) - ఊర్వశి
* ఛాలెంజ్ రాముడు (1980) - లక్ష్మి
* రాధా కల్యాణం (1981)
* అగ్నిపుత్రుడు (1987) - దీక్షితులు భార్య
* గాంధీనగర్ రెండవ వీధి (1987)
* నాకూ పెళ్ళాం కావాలి (1987)
* భారతంలో అర్జునుడు (1987) - అర్జున్ సవతితల్లి
* అశోక చక్రవర్తి (1989) - అలివేలు
* గడుగ్గాయి (1989) - లక్ష్మి
* బంధువులొస్తున్నారు జాగ్రత్త (1989) - సీతమ్మ
* విజయ్ (1989)
* సోగ్గాడి కాపురం (1989)
* కర్తవ్యం (1990) -
* నవయుగం (1990) -
* పుట్టింటి పట్టుచీర (1990)
* ప్రాణానికి ప్రాణం (1990)
* బాలచంద్రుడు (1990) - సరోజ
* జగన్నాటకం (1991) - పరమేశ్వరరావు భార్య
* తల్లిదండ్రులు (1991) - కవిత తల్లి
* సూర్య ఐ.పి.ఎస్ (1991) - పి.ఎ.భార్య
* పెద్దరికం (1992) - మల్లికార్జునుడి భార్య
* ప్రాణదాత (1992) - రాజేశ్వరి
* పెళ్ళి పీటలు (1998) - అంజలి తల్లి

## టెలివిజన్ ధారావాహికలు
* అంతరంగాలు - ఈటీవి
* సంధ్య - జెమినీ టీవీ

## మూలాలు

## బయటిలింకులు
*

వర్గం:తెలుగు సినిమా నటీమణులు
వర్గం:టెలివిజన్ నటీమణులు
ఈ వర్షం సాక్షిగా (2014 సినిమా)

***ఈ వర్షం సాక్షిగా ***2014 డిసెంబర్13 న విడుదలైన తెలుగు చలనచిత్రం. రమణ మొగిలి దర్శకత్వం వహించిన ఈ చిత్రంలో వరుణ్ సందేష్, హరిప్రియ, ధనరాజ్, వేణు ముఖ్యపాత్రల్లో నటించగా, అనిల్ గోపి రెడ్డి  సంగీతం అందించారు. రాహుల్ మూవీ మేకర్స్  పతాకంపై బి ఓబుల్ సుబ్బారెడ్డి నిర్మించిన ఈ చిత్రానికి రాజేంద్ర భరద్వాజ్ స్క్రీన్ ప్లే, మోహన్ చంద్ ఛాయాగ్రహణం అందించారు. 
## కధ
జై (వరుణ్ సందేశ్) ఎప్పుడూ అమ్మాయిల చేతిలో మోసపోయే ఓ అమాయకపు కుర్రాడు. ఒకరోజు రైలు ప్రయాణంలో మహాలక్షి (హరిప్రియ)ను చూసి తొలిచూపులోనే ప్రేమలో పడతాడు. ఇంటికి చేరుకున్న తర్వాత మహాలక్ష్మికి తన మనసులో ప్రేమను వ్యక్తం చేయాలనే నిర్ణయం తీసుకుంటాడు. వెంటనే మహాలక్ష్మి సొంతఊరు రాజమండ్రి కి ప్రయాణం అవుతాడు.ఆ ఊరుకివెళ్ళిన తర్వాత జైకు... మహాలక్షి మరెవరో వక్తితో ఇల్లు వదలి వెళ్ళిపోయిందన్న చేదు నిజం తెలుస్తుంది. అప్పుడు జై.... మహాలక్షి ఎక్కడుందో తెలుసుకుని ఎం చేశాడు..? జై ప్రేమకథ ఏమైంది..? వంటి ప్రశ్నలకు సమాధానమే మిగతా కథ.

## నటవర్గం
* వరుణ్ సందేష్ (జై)
* హరిప్రియ (మహాలక్ష్మి)
* హనీ రోజ్
* ధనరాజ్ 
* వేణు
* విజయభాస్కర్
* చలపతిరావు
* జీవా
* ప్రభాస్ సీను  
* ఢిల్లీరాజేశ్వర
* హేమ

## సాంకేతికవర్గం
* దర్శకత్వం: రమణ మొగిలి  
* నిర్మాత : బి.ఓబుల్ సుబ్బారెడ్డి   
* రచన:ముకంద్ పాండే ,రామస్వామి  
* స్క్రీన్ ప్లే: రాజేంద్ర భరద్వాజ్
* సంగీతం: అనిల్ గోపి రెడ్డి  
* ఛాయాగ్రహణం: మోహన్ చంద్  
* నిర్మాణ సంస్థ: రాహుల్ మూవీమేకర్స్

## పాటలు
ఈ సినిమాకు పాటలకు, నేపథ్య సంగీతానికీ అనిల్ గోపిరెడ్డి సారథ్యం వహించాడు. ఈ సినిమా ఆడియో ఆదిత్య మ్యూజిక్ సంస్థ ద్వారా 2014 నవంబర్ 11వ తేదీన విడుదలయ్యింది. 

## విడుదల
ఈ చిత్రం 2014, డిసెంబర్ 13న విడుదలై ప్రేక్షకులు,సినీ విమర్శకులనుండి మంచి స్పందనలను అందుకుంది.

## మూలాలు

## ఇతర లంకెలు
ఇంటర్నెట్ మూవీ డేటాబేసు లో:  * 

వర్గం:2014 తెలుగు సినిమాలు
చిరంజీవి సర్జా

**చిరంజీవి సర్జా** (అక్టోబరు 17, 1980 - జూన్ 7, 2020) కన్నడ సినిమా నటుడు. అర్జున్ సర్జా మేనల్లుడైన చిరంజీవి సర్జా 2009లో సినిమారంగంలోకి ప్రవేశించి 22 కన్నడ సినిమాల్లో నటించాడు.

## జీవిత విషయాలు
చిరంజీవి సర్జా 1980, అక్టోబరు 17న విజయ్ కుమార్, అమ్మాజీ దంపతులకు కర్నాటక రాష్ట్రంలోని బెంగళూరులో జన్మించాడు. ఇతని తాత శక్తి ప్రసాద్, సోదరుడు ధ్రువ సర్జా కూడా సినిమా నటులే. బెంగళూరులోని బాల్డవిన్ బాయ్స్ ఉన్నత పాఠశాలలో ఉన్నత విద్యను, విజయ కళాశాలలో డిగ్రీ పూర్తిచేశాడు.

## వివాహం
2017, అక్టోబరులో సినీనటి మేఘనారాజ్ తో చిరంజీవి సర్జా నిశ్చితార్థం జరిగింది. 2018 ఏప్రిల్ 30న క్రిస్టియన్ సాంప్రదాయం ప్రకారం, 2018 మే 2న హిందూ సాంప్రదాయం ప్రకారం ప్యాలెస్ గ్రౌండ్‌లో వివాహం జరిగింది.

## సినిమారంగం
అర్జున్ సర్జాతో కలిసి నాలుగేళ్ళపాటు సహాయ దర్శకుడిగా పనిచేశాడు. 2009లో మామ కిషోర్ సర్జా దర్శకత్వం వహించిన *వాయుపుత్ర* సినిమాతో తన నటనా జీవితాన్ని ప్రారంభించిన చిరంజీవి సర్జాకు ఉత్తమ తొలిచిత్ర నటుడిగా ఇన్నోవేటివ్ ఫిల్మ్ అవార్డు లభించింది. ఇతర భాషా చిత్రాల రీమేక్‌లైన *వరదనాయక* (2013), *విజిల్* (2013), *చంద్రలేఖ* (2014), *రుద్ర తాండవ* (2015), *అమ్మా ఐ లవ్ యు* (2018) మొదలైన చిత్రాలలో నటించాడు.

## నటించిన చిత్రాలు

## మరణం
2020, జూన్ 6న సర్జా మూర్ఛ రావడంతో ఉపిరి తీసుకోలేని స్థితిలో బాధపడ్డాడు. మరుసటి రోజు (జూన్ 7న) మధ్యాహ్నం 1:10 గంటలకు ఛాతీ నొప్పి అధికంగా రావడంతో కుప్పకూలిపోయాడు. వెంటనే జయనగర్ లోని ఒక ప్రైవేట్ ఆసుపత్రికి తరలించగా, మధ్యాహ్నం 3:48 గంటలకు గుండెపోటుతో చిరంజీవి సర్జా చనిపోయినట్లు వైద్యులు ప్రకటించారు. జూన్ 8న కనకపుర రోడ్‌లోని ధ్రువ సర్జా ఫామ్‌హౌస్‌లో అంత్యక్రియలు  జరిగాయి.

## మూలాలు

## ఇతర లంకెలు
*

వర్గం:1980 జననాలు
వర్గం:2020 మరణాలు
వర్గం:కన్నడ సినిమా నటులు
క్లారెన్స్ మెల్విన్ జెనర్

క్లారెన్స్ మెల్విన్ జెనర్ డిసెంబర్ 1, 1905 లో అమెరికా లో జన్మించాడు. ఇతను ఒక అమెరికన్ భౌతిక శాస్త్రవేత్త. 
## పరిచయం
ఇతను 1934 లో విద్యుత్ బంధకాల విచ్ఛిన్నానికి సంబంధించిన గుణాన్ని వర్ణించాడు. ఈ విషయాల ఆధారంగా బెల్ ల్యాబ్స్ వారు జెనర్ డయోడ్ అభివృద్ధి చేశారు. జెనర్ ఒక సైద్ధాంతిక భౌతిక శాస్త్రవేత్త. ఇతను సూపర్ కండక్టివిటీ, మెటలర్జీ, ఎలాస్టిసిటీ, వ్యాపనం, ఫెర్రోమాగ్నటిజం, ఫ్రాక్చర్ మెకానిక్స్, జియోమెట్రిక్ ప్రోగ్రామింగ్ సహా విస్తృత శ్రేణిలో పరిశోధనలు నిర్వహించాడు.

## అవార్డులు
1957 - బింగ్హామ్ పతకం 

1959 - ఫ్రాంక్లిన్ ఇన్స్టిట్యూట్ నుండి జాన్ ప్రైస్ వీథిల్ మెడల్ 1965 - ఆల్బర్ట్ సౌవెర్ అచీవ్ మెంట్ అవార్డు 

1974 - అమెరికన్ సొసైటీ ఫర్ మెటల్స్ నుండి గోల్డ్ మెడల్ 

1982 - ఇన్ ది మెటీరియల్స్ రీసెర్చ్ సొసైటీ నుండి వోన్ హిప్పెల్ అవార్డ్ 

1985 - ది డిస్కవరీ ఆఫ్ ది జెనర్ ఎఫెక్ట్ కు ఇస్కిపస్ ప్రైజ్  

1993 - లోహాలలో అనెలాస్టిసిటీ అగ్రగామి అధ్యయనాలకు ది జెనర్ ప్రైజ్ (జెనర్ గోల్డ్ మెడల్).
## బాహ్య లింకులు
*   Clarence M. Zener 1905-1993. A Biographical Memoir by John B. Goodenough". National Academy of Sciences.
*   Interview of Clarence Zener by Lillian Hoddeson on 1981 April 1, Niels Bohr Library and Archives, American Institute of Physics, College Park, MD USA.
* Obituary 
## మూలాలు


వర్గం:శాస్త్రవేత్తలు
వర్గం:అమెరికా ఆవిష్కర్తలు
వర్గం:అమెరికా
ఎన్.ఎన్.భట్

**ఎన్.నిత్యానంద్ భట్** చలనచిత్ర నిర్మాత. 
## జీవిత విశేషాలు
ఇతడు 1935 అక్టోబర్ 2న నైనిటాల్‌లో జన్మించాడు. చదువు పూర్తయ్యాక, ఢిల్లీలో చమ్రియా టాకీ డిస్ట్రిబ్యూటర్ల బ్రాంచిలో కొంతకాలం పనిచేశాడు. ఆ సంస్థ అధినేత మోతీలాల్‌కు కార్యదర్శిగా 1954 నుంచి 1959 వరకూ వ్యవహరించాడు. 1960లో విజయవాడ చమ్రియా టాకీ బ్రాంచి మేనేజర్‌గా ఉద్యోగం నిర్వర్తించి, అక్కడి నుంచి వైదొలగిన తరువాత నిర్మాతగా మారాడు.
తన స్నేహితుడు ఎ.రామిరెడ్డితో కలిసి విజయభట్ మూవీస్ పతాకంపై 1965లో ఎన్.‌టి.ఆర్., భానుమతి, జమునల కాంబినేషన్‌లో ‘తోడూ- నీడ’ సినిమాను ఆదుర్తి సుబ్బారావు దర్శకత్వంలో రూపొందించాడు.

## ఫిల్మోగ్రఫీ
ఎన్.ఎన్.భట్ నిర్మించిన కొన్ని సినిమాలు:
### తెలుగు
* తోడూ నీడా (1965) 
* సుఖదుఃఖాలు (1967)
* భలే రంగడు (1969)
* సుగుణసుందరి కథ (1970)
* మూగ ప్రేమ (1971)

### కన్నడ
* అత్తెగొందు కాల సొసెగొందు కాల (1968)
* శ్రీ రేణుకాదేవి మహాత్మె (1977)
* వీరాధివీర (1985)
* ఈ జీవ నినగాగి (1986)
* జీవనజ్యోతి (1987)
* ఒందాగిబాళు (1989)
* రెడీమేడ్ గండ (1991)

## మూలాలు

వర్గం:తెలుగు సినిమా నిర్మాతలు
వర్గం:కన్నడ సినిమా నిర్మాతలు
వర్గం:1935 జననాలు
రాహుల్ బజాజ్

**రాహుల్ బజాజ్** (1938 జూన్ 10 - 2022 ఫిబ్రవరి 12) ఒక భారతీయ బిలియనీర్, వ్యాపారవేత్త, పరోపకారి. అతను భారతదేశంలోని వ్యాపార సంస్థ బజాజ్ గ్రూప్ చైర్మన్, పార్లమెంటు సభ్యుడు. జమ్నాలాల్ బజాజ్ ప్రారంభించిన బిజినెస్ హౌస్ నుండి "బజాజ్" వచ్చింది. 2001లో అతనికి భారతదేశ మూడవ అత్యున్నత పౌర పురస్కారం పద్మ భూషణ్ లభించింది. హార్వర్డ్ బిజినెస్ స్కూల్‌లో క్రియేటింగ్ ఎమర్జింగ్ మార్కెట్స్ ప్రాజెక్ట్ కోసం ఇటీవల ఇచ్చిన ఇంటర్వ్యూలో, బజాజ్ 1990 లలో సరళీకరణకు ముందు భారతీయ పారిశ్రామిక విధానాలపై వినాశకరమైన విమర్శలను చేసాడు. 2008లో అతను బజాజ్ ఆటోను మూడు యూనిట్లుగా విభజించాడు - బజాజ్ ఆటో, ఫైనాన్స్ కంపెనీ బజాజ్ ఫిన్సర్వ్, హోల్డింగ్ కంపెనీ. అతని కుమారులు ఇప్పుడు సంస్థ రోజువారీ వ్యవహారాలను నిర్వహిస్తున్నారు.

## ప్రారంభ జీవితం
ఎడమ|thumb|2016 హోరాసిస్ గ్లోబల్ మీటింగ్‌లో బజాజ్ మాట్లాడారు.
అతను 1938 జూన్ 10న మార్వారీ కుటుంబంలో జన్మించాడు. అతని తాత జమ్నాలాల్ బజాజ్ స్వాతంత్ర్య సమరయోధుడు, పరోపకారి. బజాజ్ యుఎస్ లోని హార్వర్డ్ బిజినెస్ స్కూల్, ఢిల్లీలోని సెయింట్ స్టీఫెన్స్ కాలేజ్, గవర్నమెంట్ లా కాలేజ్, ముంబై, కేథడ్రల్, జాన్ కానన్ స్కూల్ లలో చదివాడు.

## వృత్తి జీవితం
అతను 1965లో బజాజ్ గ్రూపును చేపట్టాడు. 2005లో రాహుల్ బజాజ్ చైర్మన్ పాత్ర నుండి వైదొలిగాడు. అతని కుమారుడు రాజీవ్ బజాజ్ బజాజ్ గ్రూపుకు మేనేజింగ్ డైరెక్టర్ అయ్యాడు. బజాజ్ 2006-2010 కాలంలో పార్లమెంటు ఎగువ సభకు ఎన్నికయ్యాడు. ప్రపంచ బిలియనీర్ల *[[ఫోర్బ్స్]]* 2016 జాబితాలో అతను 2.4 బిలియన్ డాలర్ల నికర విలువతో 722వ స్థానంలో ఉన్నాడు.  

## వ్యక్తిగత జీవితం
అతని కుమారులు రాజీవ్ బజాజ్, సంజీవ్ బజాజ్ అతని కంపెనీల నిర్వహణలో పాలుపంచుకున్నారు. అతని కుమార్తె సునైనా కేజ్రీవాల్ టెమాసెక్ ఇండియా మాజీ అధిపతి మనీష్ కేజ్రీవాల్‌ను వివాహం చేసుకుంది.

## మరణం
బజాజ్‌ గ్రూప్‌ గౌరవ ఛైర్మన్‌గా కొనసాగుతున్న 83 యేళ్ల రాహుల్ బజాజ్ 2022 ఫిబ్రవరి 12న మహారాష్ట్రలోని పుణెలో ఆయన తుదిశ్వాస విడిచారు.

## మూలాలు

## బాహ్య లింకులు

* Interview  with Karan Thapar for CNN IBN
* Lufthansa CNBC TV18 All for this one moment – Interview Rahul Bajaj

వర్గం:1938 జననాలు
వర్గం:భారతీయ పారిశ్రామికవేత్తలు
వర్గం:పద్మభూషణ పురస్కార గ్రహీతలు
వర్గం:2022 మరణాలు
సోనీ బిబిసి ఎర్త్ (టివి చానెల్)

**సోనీ బిబిసి ఎర్త్** అనేది బిబిసి స్టూడియోస్, సోనీ పిక్చర్స్ నెట్‌వర్క్‌ల యాజమాన్యంలోని భారతీయ ఉచితం కాని టెలివిజన్ ఛానల్.   ఛానెల్ ధ్వని ఇంగ్లీష్, హిందీ, తమిళం, తెలుగు భాషలలో అందుబాటులో వుంటుంది.  బిబిసి, మల్టీ స్క్రీన్ మీడియా ఉమ్మడి సంస్థ  2017 మార్చి 6 న ప్రారంభించింది   .

ఈ ఛానెల్‌కు బ్రాండ్ అంబాసిడర్‌ కరీనా కపూర్‌

## ఇవీ చూడండి

## మూలాలు

## బాహ్య లింకులు
* Sony BBC Earth Official Website 
వర్గం:తెలుగు టీవీ ఛానళ్ళు
సౌఖ్యం (సినిమా)

**సౌఖ్యం** 2015, డిసెంబరు 24న విడుదలైన తెలుగు చలనచిత్రం. భవ్య క్రియేషన్స్ వి. ఆనంద్ ప్రసాద్ నిర్మాణ సారథ్యంలో ఎ.ఎస్. రవి కుమార్ చౌదరి దర్శకత్వం వహించిన ఈ చిత్రంలో తొట్టెంపూడి గోపీచంద్, రెజీనా, ముఖేష్ రిషి, దేవన్, ప్రదీప్ రావత్, బ్రహ్మానందం నటించగా, అనూప్ రూబెన్స్ సంగీతం అందించాడు. క్రిస్టమస్ కానుకగా విడుదలైన ఈ చిత్రం బాక్సాఫీస్ వద్ద పరాజయం పొందింది.

## కథ
అనుబంధాలకు విలువనిచ్చే కుటుంబానికి చెందిన శ్రీను (గోపీచంద్) ఫ్రెండ్స్‌తో జాలీగా తిరుగుతుంటాడు. రైలు ప్రయాణంలో శైలజ (రెజీనా)ని చూసి ప్రేమిస్తాడు. శైలజ కూడా శ్రీనును ప్రేమిస్తుంది. ఒకరోజు శైలజని కిడ్నాప్ అవుతుంది. తండ్రి కృష్ణారావు (ముఖేష్ రుషి) చెప్నడంతో శ్రీను శైలజని వెతకడం మానేస్తాడు. కానీ గతంలో శ్రీనుతో ఉన్న గొడవల కారణంగా భావూజీ (ప్రదీప్ రావత్) మనుషులు శ్రీనును చంపాలనుకుంటారు. అది కుదరకపోవడంతో భావూజీ ప్లాన్ వేసి కలకత్తాలో కింగ్ మేకర్ అయిన పిఆర్ (దేవన్) కూతుర్ని లేపుకు రమ్మని శ్రీనుతో చెప్తాడు. పరిస్థితుల వల్ల భావూజీ మాట మేరకు కలకత్తా వెళ్తాడు. ఆ తురవాత ఏం జరిగిందనేది మిగతా కథ.

## నటవర్గం

* తొట్టెంపూడి గోపీచంద్ (శ్రీనివాస్ రావు-సీను)
* రెజీనా (శైలజ-శైలు)
* ముఖేష్ రిషి (కృష్ణరావు-సీను తండ్రి)
* దేవన్ (పీఆర్-శైలు తండ్రి)
* ప్రదీప్ రావత్ (బావుజీ)
* బ్రహ్మానందం (దయా)
* జయప్రకాష్ రెడ్డి (పెళ్ళికొడుకు)
* పోసాని కృష్ణమురళి (తిరుపతి రైలు ప్రయాణికుడు)
* పృథ్వీరాజ్ (శివుడు) 
* రఘుబాబు (దేవా)
* సత్య కృష్ణన్ (దేవా భార్య)  
* సత్యం రాజేష్ (డా. సిద్ధప్ప)
* షావుకారు జానకి (మోడ్రన్ బామ్మ)
* ప్రగతి (సుజాత)
* నారమల్లి శివప్రసాద్ (పెర్ఫ్యూమ్ ప్రసాద్)
* సప్తగిరి (గిరి)
* కృష్ణ భగవాన్ 
* శివాజీ రాజా 
* సురేఖా వాణి 
* గుండు సుదర్శన్
* అంబటి అర్జున్ (బావుజీ కొడుకు)
* చంటి (కానిస్టేబుల్)
* సి.వి. సుబ్బారెడ్డి
* సారిక రామచంద్ర రావు 
* రామచంద్ర
* కారుమంచి రఘు
* టార్జాన్
* రజిత
* అపూర్వ
* జ్యోతి

## సాంకేతికవర్గం
* దర్శకత్వం: ఎ.ఎస్. రవి కుమార్ చౌదరి
* నిర్మాత: వి. ఆనంద్ ప్రసాద్
* కథ, మాటలు: శ్రీధర్ సీపన్న
* చిత్రానువాదం: కోన వెంకట్, గోపి మోహన్
* సంగీతం: అనూప్ రూబెన్స్
* ఛాయాగ్రహణం: ప్రసాద్ మూరెళ్ళ
* కూర్పు: గౌతంరాజు
* నిర్మాణ సంస్థ: భవ్య క్రియేషన్స్

## పాటలు

ఈ చిత్రానికి అనూప్ రూబెన్స్ సంగీతం అందించాడు. 2015, డిసెంబరు 13న ఒంగోలులో జరిగిన పాటల విడుదల కార్యక్రమంలో జీ మ్యూజిక్ కంపెనీ ద్వారా పాటలు విడుదలయ్యాయి.

## మూలాలు

## ఇతర లంకెలు
*

వర్గం:గోపిచంద్ నటించిన సినిమాలు
వర్గం:2015 తెలుగు సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:బ్రహ్మానందం నటించిన సినిమాలు
వర్గం:పోసాని కృష్ణ మురళి సినిమాలు
వర్గం:రఘుబాబు నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:శివాజీ రాజా నటించిన సినిమాలు
2019 ఆంధ్రప్రదేశ్ శాసనసభ ఎన్నికల ఫలితాలు

భారత ఎన్నికల కమిషను 2019 మార్చి 10 న సార్వత్రిక ఎన్నికల ప్రకటనలో ఆంధ్రప్రదేశ్ శాసనసభకు కూడా ఎన్నికలు ప్రకటించింది. ఈ ప్రకటన ననుసరించి 2019 ఏప్రిల్ 11 న శాసనసభకు, లోక్‌సభకు రాష్ట్రమంతటా పోలింగు జరిగింది. వోట్ల లెక్కింపు 2019 మే 23 వ తేదీన జరిగింది. ఆంధ్ర ప్రదేశ్ రాష్ట్ర విభజన జరిగిన తరువాత జరిగిన ఈ తొలి ఎన్నికలలో 25 లోక్‌సభ స్థానాలకు, 175 శాసనసభ స్థానాలకూ ప్రతినిధులను ఎన్నుకున్నారు.

వోట్ల లెక్కింపు 2019 మే 23 న ప్రారంభంకాగా, పూర్తి ఫలితాలు 2019 మే 24 నాటికి విడుదలయ్యాయి. వైఎస్ఆర్ కాంగ్రెస్ పార్టీ రికార్డు స్థాయి ఆధిక్యతతో అనగా 175 సీట్లలో 151 గెలిచి విజయం సాధించింది. కడప, కర్నూలు, నెల్లూరు, విజయనగరం జిల్లాలో పూర్తిగా గెలిచింది. రాయలసీమలో మూడు సీట్లు తప్ప (కుప్పం, హిందూపూర్, ఉరవకొండ) అన్నీ గెలిచింది. తెలుగు దేశం పార్టీ 23 సీట్లకు చరిత్రలో అత్యంత తక్కువ స్థానాలకు పరిమితమైంది. మంత్రివర్గంలో చంద్రబాబు నాయుడు, నిమ్మకాయల చినరాజప్ప, గంటా శ్రీనివాసరావు, కింజరపు అచ్చనాయుడు మాత్రమే గెలుపొందారు. జనసేన కూటమి రాజోలు స్థానం మాత్రమే గెలుచుకోగలిగింది. జనసేన నాయకుడు పవన్ కళ్యాణ్ పోటీ చేసిన గాజువాక, భీమవరం స్థానాలు రెంటిలో ఓటమి చవిచూచాడు. జాతీయ పార్టీలైన భారత జాతీయ కాంగ్రెస్, భారతీయ జనతా పార్టీ లకు ఒక్క సీటుకూడా సాధించలేక పోయాయి.

రాష్ట్ర వ్యాప్తంగా ఎన్నికల ఫలితాల సారాంశం కింది పట్టికలో ఉంది:

జిల్లాల వారీగా ఎన్నికలఫలితాలు కింది పట్టికల్లో ఉన్నాయి. జాబితాలో విజయం గుర్తు () ఉన్న అభ్యర్థి గెలిచినట్లు.

## శ్రీకాకుళం జిల్లా
కింజరాపు అచ్చెన్నాయుడు (టెక్కలి), బెందాళం అశోక్ (ఇచ్ఛాపురం) తప్ప జిల్లా నుంచి గెలిచిన అభ్యర్థులంతా వైఎస్ఆర్ కాంగ్రెస్ పార్టీ అభ్యర్థులే. తెలుగుదేశం మంత్రుల్లో కిమిడి కళావెంకట్రావు ఓటమి చెందగా, కింజరాపు అచ్చెన్నాయుడు గెలుపొందాడు.

## విజయనగరం జిల్లా
విజయనగరం జిల్లాలో వైఎస్ఆర్ కాంగ్రెస్ పార్టీ అన్ని స్థానాలూ గెలుచుకుంది. జిల్లా నుంచి మంత్రిపదవులు చేపట్టిన సుజయ కృష్ణరంగారావు ఓటమిపాలయ్యాడు.

## విశాఖపట్నం జిల్లా
11 స్థానాల్లో వైఎస్ఆర్ కాంగ్రెస్ పార్టీ అభ్యర్థులు, 4 స్థానాల్లో తెలుగుదేశం పార్టీ అభ్యర్థులు గెలుపొందారు. జనసేన పార్టీ అధినేత, సినీ నటుడు పవన్ కళ్యాణ్ జిల్లాలోని గాజువాక అసెంబ్లీ నియోజకవర్గంలో పోటీచేసి ఓడిపోయాడు. తెలుగుదేశం ప్రభుత్వంలో జిల్లా మంత్రుల్లో చింతకాయల అయ్యన్నపాత్రుడు, కిడారి శ్రావణ్ కుమార్ ఓటమి పాలు కాగా, గంటా శ్రీనివాసరావు గెలుపొందాడు. విశాఖ జిల్లా మొత్తం మీద తెదేపా గెలిచిన నాలుగు స్థానాలూ విశాఖపట్నం నగరంలోనివే. మాజీ మంత్రి గంటా శ్రీనివాసరావు గెలుపొందిన విశాఖపట్నం ఉత్తరం నియోజకవర్గంలో కొన్ని ఈవీఎంలు పోయాయనీ, పీవీప్యాట్ల సంఖ్యకూ ఈవీఎంల సంఖ్యకూ సంబంధం లేని ఆరోపణలు వచ్చాయి. 23వ తేదీ అర్థరాత్రి సాంకేతిక సమస్యలతో ఈవీఎంలు ఇబ్బందిపెట్టడంతో లెక్కింపు నిలిపివేశారు. చివరికి 1944 ఓట్ల మెజారిటీతో గంటా శ్రీనివాసరావు గెలిచినట్లు ప్రకటించడం వివాదాస్పదమైంది.

## తూర్పు గోదావరి జిల్లా
రాష్ట్రంలో జనసేన నుంచి గెలుపొందిన ఏకైక అభ్యర్థి తూర్పుగోదావరి జిల్లాలోని రాజోలు నుంచే గెలుపొందాడు.

## పశ్చిమ గోదావరి జిల్లా

## కృష్ణా జిల్లా

## గుంటూరు జిల్లా

## ప్రకాశం జిల్లా

## శ్రీ పొట్టి శ్రీరాములు నెల్లూరు జిల్లా

## వైఎస్‌ఆర్ జిల్లా

## కర్నూలు జిల్లా

## అనంతపురం జిల్లా

## చిత్తూరు జిల్లా

## నోట్స్

## మూలాలు

వర్గం:ఆంధ్రప్రదేశ్ శాసనసభ ఎన్నికలు
వర్గం:2019 ఎన్నికలు
గోవాలో COVID-19 మహమ్మారి

## కాలక్రమం

## ప్రభుత్వ సహాయక చర్యలు
***మార్చి 24:** గోవా రాష్ట్ర  ప్రభుత్వం మార్చి 31 వరకు లాక్డౌన్ ప్రకటించింది.
***మార్చి 25:**గోవాలో మొదటి మూడు పాజిటివ్  కేసులు నమోదయ్యాయి.
***మార్చి 26:**పాలు, కూరగాయలు చేపలను విక్రయించే దుకాణాలను తెరవడానికి అనుమతి ఇచ్చారు. 

## మూలాలు
అభిలాష (ధారావాహిక)

**అభిలాష** జెమినీ టీవీలో ప్రసారమైన ధారావాహిక. 2019, ఆగస్టు 26 నుండి 2020, జనవరి 18 వరకు సోమవారం నుండి శనివారం వరకు ప్రతిరోజు రాత్రి గం. 7.30 నిముషాలకు ప్రసారం చేయబడింది. శశి సుమీత్ ప్రొడక్షన్స్ పతాకంపై ఎం. కుమార్ దర్శకత్వం వహించిన ఈ ధారావాహికలో స్పందన, రోహిత్ సహ్ని ప్రధాన పాత్రల్లో... అజయ్ రాజ్, శిరీష సౌగంధ్ ముఖ్యపాత్రల్లో నటించారు. ఉదయ టివిలో ప్రసారంకాబడిన *నాను నన్న కనసు* అనే కన్నడ ధారావాహికకు రిమేక్ ఇది.

## కథా సారాంశం
తన తండ్రి కోరికమేరకు గొప్ప డాక్టర్‌గా పేరు సంపాదించాలని కోరుకునే చిన్న అమ్మాయి జానకి కథ ఇది. చుదువులో చురుగ్గా ఉండే జానకి తన తండ్రిలాగే డాక్టర్ కావాలని కోరుకుంటుంది. వ్యాపారవేత్త విష్ణువర్ధన్ (సాయికిరణ్) ఇంట్లో జాననకి తండ్రి శంకర్ (రవి కిరణ్) వంటవాడిగా పనిచేస్తుంటాడు. అతను తన కలను నెరవేర్చడానికి డాక్టర్ అని తన కుమార్తెతో అబద్దం చెప్తాడు. శంకర్, అతని కుటుంబానికి తన భర్త సహాయం చేయడం చూసి విష్ణువర్ధన్ భార్య భువనేశ్వరి (శిరీష సౌగంధ్) అసూయ పడుతుంది. మరోవైపు, భువనేశ్వరి కొడుకు పాఠశాలలో జానకితో గొడవ పడుతుంటాడు. తన భర్తను శంకర్ నుండి వేరుచేసి వారికి సహాయం చేయకుండా చూడాలని భువనేశ్వరి  ప్రయత్నిస్తుంది. జానకికి ఒకరోజు తన తండ్రి వృత్తి గురించి నిజం తెలుస్తుంది. తన తండ్రి కల నెరవేర్చడానికి డాక్టర్ కావాలని నిర్ణయించుకుంటుంది. అంతలోనే తండ్రి ప్రమాదంలో మరణించడంతో జానకి జీవితం మారిపోతుంది. ఈ మనోహర్‌తో తనకు ఉన్న రహస్య సంబంధం గురించి తన భర్తకు తెలియకుండా ఉండడంకోసం భువనేశ్వరి శంకర్‌ను చంపించేస్తుంది.

తండ్రి కలను నిజం చేయడంలో తను అనేక అడ్డంకులను ఎదుర్కోవలసి ఉంటుందని జానకికి తెలుసు. ఇన్ని అడ్డంకుల మధ్య జానకి డాక్టర్ అవ్వడంలో కథ ఎలా మలుపు తిరుగుతుందో అన్నది కథ. జాను, వ్యాపారవేత్త కుమారుడు రామ్ చిన్నప్పటి నుండే ఎంతో స్నేహాంగా ఉంటారు. సంవత్సరాలు గడిచేకొద్దీ, వారి బంధం ప్రేమగా మారుతుంది. డాక్టర్ కావాలన్న తన ఆశయాన్ని సాధించేందుకు జానకి ఉండగా, రామ్ సవతి తల్లి భువన చెప్పుడుమాటల వల్ల వ్యాపారంలో నష్టం వస్తుంది. భువన కుట్రలకు వ్యతిరేకంగా, వారు జీవితంలో ఎలా విజయం సాధిస్తారన్ని మిగతా కథ.

## నటవర్గం
* స్పందన (జానకి-జాను)
* రోహిత్ సాహ్ని (రఘురాం-విష్ణువర్ధన్ కొడుకు)
* అజయ్ రాజ్ (లక్కి-విష్ణువర్ధన్ చిన్న కొడుకు)
* శ్రీనివాస్ వర్మ (విష్ణువర్ధన్)
* శిరీష సౌగంధ్ (భువనేశ్వరి-(విష్ణువర్ధన్ భార్య)
* సుచిత్ర (గౌరీ-జాను తల్లి)
* సుధీర్ (నీలకంఠ-జాను మామయ్య)

### పాత నటవర్గం
* రవి కిరణ్ (శంకర్-జాను తండ్రి)
* సాయి కిరణ్ (విష్ణువర్ధన్)
* మాస్టర్ వెంకట్ శౌర్య (లక్కి చిన్నప్పుడు)
* మాస్టర్ సాత్విక్ (రఘురాం చిన్నప్పుడు) 
* బేబి శరణ్య (తారా చిన్నప్పుడు)

## సాంకేతికవర్గం
* దర్శకత్వం: దినేష్ పయినూర్ (1–10), కుమార్ ఎం (11–102), సంజీవ్ రెడ్డి లింగాల (103–122)
* సృజనాత్మక దర్శకత్వం: అమిత్ భార్గవ
* క్రియేటీవ్ హెడ్: కొండ రాంబాబు, రవి కిషోర్ గురజాడ
* రచయిత: సావిన్ శెట్టి
* మాటలు: ఉదయ్ భాగవతుల (1–56), సురేష్ కులకర్ణి (57–102), నరేంద్ర కుమార్ ఎనుగంటి (103–122)
* టైటిల్ సాంగ్ కంపోజర్: మీనాక్షి భుజంగ్
* టైటిల్ సాంగ్ రచన: సాగర్
* టైటిల్ సాంగ్ గానం: హేమచంద్ర
* నిర్మాతలు: శశి మిట్టల్, సుమీత్ మిట్టల్, జితేంద్ర సింఘాల, రాజీవ్ పోర్వాల్
* కూర్పు: రామకృష్ణ కాంచి, సతీష్ కులకర్ణి అనగొండ
* సినిమాటోగ్రఫీ: సుదేష్ కోటైన్, ఎం. కుమార్
* కెమెరామెన్: ఉమేష్

## ఇతర భాషలలో

## అవార్డులు

## మూలాలు

వర్గం:తెలుగు ధారావాహికలు
జీవ వైవిద్య ఉద్యానవనం, హైదరాబాదు

**జీవ వైవిద్య ఉద్యానవనం** (బయోడైవర్సిటీ పార్కు) తెలంగాణ రాష్ట్ర రాజధాని హైదరాబాదులోని గచ్చిబౌలి ఉన్న ఉద్యానవనం. ఈ ఉద్యానవనంలో దాదాపు 600 రకాల మొక్కలు పెరుగుతున్నాయి.

## ప్రారంభం
2012లో జరిగిన జీవ వైవిధ్య సదస్సు సందర్భంగా హైదరాబాదులో ఈ పార్కు స్థాపించబడింది. స్మారక స్తూపంతో ఈ పార్కును అప్పటి భారత ప్రధానమంత్రి మన్మోహన్ సింగ్ ప్రారంభించాడు. 2015, జనవరి 19 నుండి ప్రజల సందర్శనకోసం తెరవబడింది. 2 కోట్ల రూపాయల ఖర్చుతో తెలంగాణ రాష్ట్ర పారిశ్రామిక మౌలిక సదుపాయాల సంస్థ (టిఎస్‌ఐఐసి) ఈ ఉద్యానవనాన్ని నిర్మించింది.

## స్మారక స్తూపం
జాతుల పరిణామాన్ని (ఒక అణువు నుండి మొదలై అణువులు, ప్రోటీన్లు, వివిధ జీవిత రూపాలుగా తెలివైన మానవుడిగా పరిణామం చెందడం) వర్ణించే 32 అడుగుల ఎత్తైన దీర్ఘవృత్తాకార నిర్మాణం కలిగిన ఈ స్మారక స్తూపం సున్నపురాయితో నిర్మించబడింది. ప్రకృతిలోని ఐదు అంశాలను (భూమి, గాలి, నీరు, అగ్ని, ఆకాశం) సూచించేవిధంగా వృత్తాలతో స్తూపం ఉంటుంది. నల్ల గ్రానైట్ యొక్క వృత్తాకార మార్గం వివిధ జాతుల పేర్లతో చెక్కబడింది. ఫైర్ రింగ్ ఎరుపు గ్రానైట్, పసుపు సున్నపురాయితో చిత్రీకరించబడింది. దిగువ "ఈథర్" రింగ్ నీలం సముద్ర జలాలతో ప్రపంచ పటాన్ని ప్రదర్శిస్తుంది. పైలాన్ పైభాగంలో DNA ను సూచించే డబుల్ హెలిక్స్ ఉంది.

## పార్కు
13 ఎకరాల విస్తీర్ణంలో ఉన్న ఈ పార్కు నాలుగు భాగాలుగా విభజించబడింది. ఇందులోని ఒక్కో మొక్క, ఐక్యరాజ్య సమితిలోని ఒక్కో సభ్యదేశంకు ప్రాతినిధ్యం వహిస్తోంది. ఆనాటి శిఖరాగ్ర సమావేశంలో పాల్గొన్న శాస్త్రవేత్తలు ఈ మొక్కలను నాటారు. ప్రస్తుతం ఈ పార్కును తెలంగాణ అటవీశాఖ చూసుకుంటుంది.

## ఇతర వివరాలు
# రాయదుర్గం మెట్రో స్టేషనుకు 1.6 కి.మీ. దూరంలో ఈ పార్కు ఉంది. 
# ఉదయం 8 గంటల నుంచి రాత్రి 8 గంటల వరకు ఈ పార్కులోకి అనుమతి ఉంటుంది.
# ఇక్కడ సరస్సులు, సహజ రాతి నిర్మాణాలు ప్రత్యేక ఆకర్షణగా ఉన్నాయి.
# పార్కు జంక్షన్‌లో రూ. 30.26కోట్లు ఖర్చుతో 690 మీటర్లు పొడవు, 11.50 మీటర్లు వెడల్పు మూడు లేన్లలో నిర్మించిన బయోడైవర్సిటీ ఫస్ట్‌ లెవల్‌ ఫ్లైఓవర్‌ను 2020, మే 21న పురపాలక శాఖ మంత్రి కల్వకుంట్ల తారక రామారావు ప్రారంభించాడు.

## చిత్రమాలిక

File:Biodiversity park Hyderabad 8.jpg|పార్కు లేఔట్, సెక్టార్ 1
File:Biodiversity Park Hyderabad 4.jpg|పార్కు లేఔట్, సెక్టార్ 2
File:Biodiversity Park Hyderabad 1.jpg|పచ్చ వెదురు మొక్క
File:Biodiversity Park Hyderabad 2.jpg|మందార టిలియాసియస్ మొక్క
File:Biodiversity Park Hyderabad 3.jpg|మందార టిలియాసియస్ మొక్క గురించిన వివరణ
File:Biodiversity park Hyderabad 5.jpg|క్లూసియా రోజా చెట్టు
File:Biodiversity park Hyderabad 6.jpg|మర్రిచెట్టు
File:Biodiversity park Hyderabad 7.jpg|కారియోటా యురేన్స్ చెట్టు
File:Biodiversity pilon 02.jpg|స్మారక స్తూపం
File:Biodiversity pilon 05.jpg|స్మారక స్తూపం శంకుస్థానప పలక


## ఇవికూడా చూడండి
* నెహ్రూ జంతుప్రదర్శనశాల
* కోట్ల విజయభాస్కరరెడ్డి బొటానికల్ గార్డెన్స్
* ఇందిరా పార్కు
* కాసు బ్రహ్మానంద రెడ్డి జాతీయ వనం
* లుంబినీ పార్క్
* మహావీర్ హరిణ వనస్థలి జాతీయవనం
* ఎన్టీఆర్ గార్డెన్స్
* సంజీవయ్య ఉద్యానవనం (హైదరాబాదు)
* జలగం వెంగళరావు ఉద్యానవనం

## మూలాలు

## ఇతర లంకెలు

* Video recording of the commemorative pylon at Youtube.

వర్గం:ఉద్యానవనాలు
వర్గం:హైదరాబాదు పర్యాటక ప్రదేశాలు
వర్గం:తెలంగాణ పర్యాటక ప్రదేశాలు
వర్గం:తెలంగాణ ప్రభుత్వ నిర్మాణాలు
వర్గం:హైదరాబాదు పార్కులు
శ్రీకృష్ణ (గాయకుడు)

alt=2024లో సీఆటల్ లో  జరిగిన TTA కన్వెన్షన్ లో పాడుతున్న శ్రీ కృష్ణ|thumb|2024లో సీఆటల్ లో  జరిగిన TTA కన్వెన్షన్ లో పాడుతున్న శ్రీ కృష్ణ
**శ్రీకృష్ణ విష్ణుభొట్ల** తెలుగు సినిమా నేపథ్య గాయకుడు. ఎస్. పి. బాలసుబ్రహ్మణ్యం ఆధ్వర్యంలో మా టీవీ నిర్వహించిన పాడాలని ఉంది కార్యక్రమంలో ప్రథమ విజేతగా నిలిచాడు. 2004లో వచ్చిన **మా ఇలవేల్పు** సినిమాతో నేపథ్య గాయకుడిగా పరిచయం అయ్యాడు.

## జీవిత విశేషాలు
శ్రీకృష్ణ 1983 ఆగస్టు 17 న హైదరాబాద్ లో జన్మించాడు, విజయవాడలో పెరిగాడు. పి. బి. సిద్ధార్థ ఆర్ట్స్ కాలేజీలో డిగ్రీ, శారద కాలేజీలో పోస్టు గ్రాడ్యుయేషన్ పూర్తి చేశాడు. ఆకాశవాణి విజయవాడ కేంద్రంలో పని చేసే కృష్ణకుమారి ద్వారా బాల వ్యాఖ్యాతగా తన ప్రస్థానం ప్రారంభించాడు శ్రీకృష్ణ. ఆ తరువాత అనేక స్టేజ్ షోలు, పాటల పోటీల్లో పాల్గొన్నాడు. 2008లో వచ్చిన అష్టా చమ్మా సినిమాలో పాడిన **ఆడించి అష్టా చమ్మా** అనే పాట ద్వారా గుర్తింపు పొందాడు. అటు పైన కోటి, మణిశర్మ లాంటి సంగీతకారుల దర్శకత్వంలోనూ పాటలు పాడాడు.

## శ్రీకృష్ణ పాటల జాబితా

### గాయకుడిగా

## మూలాలు

వర్గం:1983 జననాలు
వర్గం:జీవిస్తున్న ప్రజలు
వర్గం:తెలుగు సినిమా నేపథ్యగాయకులు
జలగం వెంగళరావు ఉద్యానవనం

**జలగం వెంగళరావు ఉద్యానవనం** (జెవిఆర్ పార్కు, బంజారా పార్కు) తెలంగాణ రాష్ట్ర రాజధాని హైదరాబాదులోని బంజారాహిల్స్ ఉన్న ఉద్యానవనం. ఈ పార్కుకు ఉమ్మడి ఆంధ్రప్రదేశ్ 5వ ముఖ్యమంత్రి జలగం వెంగళరావు పేరు పెట్టారు. ఈ పార్కు సమీపంలో హోటల్ తాజ్ కృష్ణ, జివికె వన్ షాపింగ్ మాల్ ఉన్నాయి.

## పార్కు వివరాలు
అంతకుముందు ఈ ప్రాంతంలో ఏనుగుకుంట సరస్సు ఉండేది. 2020, ఆగస్టులో ప్రారంభించబడిన ఈ పార్కు 10 ఎకరాల విస్తీర్ణంలో ఉంది. పార్కు లోపల ఒక చిన్న చెరువు ఉంది. పాదచారులు నడవడానికి చుట్టూ వాకింగ్ ట్రాక్, చిన్నారులు అడుకోవడానికి ప్రత్యేకమైన ఆట స్థలం ఉన్నాయి. ఈ పార్కు నిర్వహణను హైదరాబాదు మహానగరపాలక సంస్థ చూసుకుంటుంది. ప్రతిరోజూ ఉదయం 5.00 నుండి ఉదయం 8.00 వరకు పాదచారులకు, ఉదయం 8.00 నుండి రాత్రి 8.00 వరకు సందర్శకులకు ఈ పార్కులో ప్రవేశం ఉంటుంది. పెద్దలకు 10 రూపాయలు, పిల్లలకు 5 రూపాయలు  నామమాత్రపు ప్రవేశ రుసుము ఉంటుంది. నగరంలోని అన్ని ప్రాంతాలనుండి ఈ పార్కు వరకు బస్సులు అందుబాటులో ఉన్నాయి.

పార్కు ప్రధాన ద్వారంనుండి లోపలికి  వెళ్ళగానే నిటారుగా ఉన్న చిన్నచిన్న ఫౌంటైన్లు కనిపిస్తాయి. విస్తారమైన మొక్కలు, చెట్లు ఉండడంతో సాయంత్రాలలో చల్లని గాలి వీస్తుంది. పావురం, చెరువులోని బాతులు సందడిగా చేస్తుంటాయి. పార్కులో ఉన్న క్యాంటీనులో చికెన్ బిర్యాని, మంచూరియన్, ఇతర ఆహార పదార్థాలు లభిస్తాయి. సినిమా షూటింగులకు, విద్యార్థుల విహారయాత్రలకు అనువైన పచ్చకబయళ్ళు కూడా ఉన్నాయి.

## ఇతర వివరాలు
# పార్కు చెరువులోని నీటిని శుభ్రం చేయడానికి, ఉదయం నడిచేవారికి ప్రాథమిక సౌకర్యాలు కల్పించాడానికి, పిల్లలకు క్రీడా సామగ్రిని సరఫరా చేయడానికి జిహెచ్ఎంసి మాజీ కమిషనర్ సోమేష్ కుమార్ రూ .90 లక్షలతో అభివృద్ధి ప్రణాళిక తయారుచేశాడు.
# హైదరాబాదు నగర సుందరీకణలో భాగంగా ఈ పార్కు ప్రహరి గోడలకు రంగులు వేసి, అందమైన బొమ్మలు (అడవి జంతువులు, పక్షులు, నీటి జలపాతం బొమ్మలు) చిత్రీకరించారు.

## ఇవికూడా చూడండి
* నెహ్రూ జంతుప్రదర్శనశాల
* ఇందిరా పార్కు
* కాసు బ్రహ్మానంద రెడ్డి జాతీయ వనం
* సంజీవయ్య ఉద్యానవనం (హైదరాబాదు)
* జీవ వైవిద్య ఉద్యానవనం, హైదరాబాదు
* మహావీర్ హరిణ వనస్థలి జాతీయవనం
* దక్కన్ ఉద్యానవనం

## మూలాలు

## ఇతర లంకెలు

వర్గం:ఉద్యానవనాలు
వర్గం:హైదరాబాదు పర్యాటక ప్రదేశాలు
వర్గం:తెలంగాణ పర్యాటక ప్రదేశాలు
వర్గం:హైదరాబాదు పార్కులు
ఉదయచంద్రిక

**ఉదయచంద్రిక** కన్నడ చలనచిత్ర నటి, నిర్మాత. ఈమె కన్నడ చిత్రాలతో పాటు తమిళ, మలయాళ, తెలుగు, హిందీ చిత్రాలలో కూడా నటించింది.  
## వృత్తి
ఉదయచంద్రిక 1966లో విడుదలైన కఠారి వీర అనే కన్నడ సినిమాతో నటించడం ప్రారంభించింది. ఈ సినిమాలో రాజ్‌కుమార్ సరసన నటించింది. అది మొదలు 1985 వరకు ఈమె పలు చిత్రాలలో వివిధ పాత్రలను ధరించింది. ఈమె రాజ్‌కుమార్, కళ్యాణకుమార్, ఉదయ్ కుమార్, రాజేష్, విష్ణువర్ధన్, శ్రీనాథ్,రజనీకాంత్, ఎం.జి.రామచంద్రన్, ప్రేమ్‌ నజీర్, ఘట్టమనేని కృష్ణ వంటి ఆ కాలపు హీరోలందరితో కలిసి నటించింది. ఈమె చంద్రిక ఫిలిమ్స్ బ్యానర్‌పై రెండు చిత్రాలను కూడా నిర్మించింది. 
## ఫిల్మోగ్రఫీ
### కన్నడ

### తెలుగు

### తమిళం

### మలయాళం

### నిర్మాతగా

## మూలాలు

## బయటిలింకులు
*

వర్గం:కన్నడ సినిమా నటీమణులు
వర్గం:కన్నడ సినిమా నిర్మాతలు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:తెలుగు సినిమా నటీమణులు
అశ్విని (రుద్ర)

**అశ్విని** భారతీయ చలనచిత్ర, టివి నటి. తెలుగు, తమిళ, మళయాల సినిమాల్లో, సీరియళ్ళలో నటించిన అశ్వినికి, ఈటీవీలో వచ్చిన అంతరంగాలు, కళంకిత సీరియళ్ళతో మంచి గుర్తింపు వచ్చింది. సింగపూర్ లో సెటిల్ అయిన అశ్విని ప్రస్తుతం అక్కడి సీరియళ్ళలో నటిస్తోంది.

## జీవిత విషయాలు
అశ్విని కేరళలోని హిందూ కుటుంబంలో జన్మించింది. పాఠశాల చివరి సంవత్సరంలో తన స్నేహితురాళ్ళతో కలిసి మలయాళ పత్రిక కోసం మోడలింగ్ చేసింది.

## సినిమారంగం
1991లో తమిళ దర్శకుడు భారతీరాజా దర్శకత్వం వహించిన *పుదు నెల్లు పుదు నాతు* సినిమాతో సినిమారంగంలోకి అడుగుపెట్టింది. తరువాత తమిళ, మళయాల చిత్రాలు ఎక్కువగా చేసింది. తెలుగులో 1995లో జయసుధతో ఆంటీ సినిమా, 1997లో చిరంజీవి చెల్లెలిగా హిట్లర్ సినిమా, శ్రీహరితో కలిసి 1999లో పోలీస్, 2000లో గణపతి చిత్రాలలో నటించింది. 1991 నుండి 2000 సంవత్సరం వరకు దాదాపు 25 చిత్రాలలో నటించింది.

మణిచిత్రతాజు (1993), కిజక్కు చీమాయిలే (1993), ధ్రువం (1993), పిడక్కోజి కూవున్న నూట్టాండు (1994), కుడుంబకోదతి (1996) చిత్రాలలోని పాత్రలతో గుర్తింపుపొందింది.

### నటించిన చిత్రాలు

## టివిరంగం
; తెలుగు
* అమ్మకానికో అమ్మాయి
* అంతర్నేత్రం
* అంతరంగాలు (ఈటీవి)
* కళంకిత (ఈటీవి)
* తొలి రోజులు

;తమిళం
 

; మళయాలం

## మూలాలు

## ఇతర లంకెలు
*
* Rudra at MSI 

వర్గం:తెలుగు సినిమా  నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:హిందీ సినిమా నటీమణులు
వర్గం:టెలివిజన్ నటీమణులు
వర్గం:కేరళ ప్రజలు
వర్గం:కేరళ మహిళలు
ప్రపంచ రక్త దాతల దినోత్సవం

**ప్రపంచ రక్త దాతల దినోత్సవం** ప్రపంచ వ్యాప్తంగా అన్ని దేశాల్లోని ప్రజలకు రక్తం విలువని తెలపాలనే ఉద్దేశంతో ప్రపంచ రక్తదాతల దినోత్సవాన్ని ఏటా జూన్‌14న నిర్వహిస్తున్నారు.

## చరిత్ర
1901లో ఆస్ట్రేలియాకు చెందిన నోబెల్‌ విజేత కార్ల్‌ లాండ్‌స్టీనర్‌ మొదటిసారిగా రక్తాన్ని వర్గీకరించారు. దీంతో ఆయన జయంతి గుర్తుగా ఈ దినోత్సవాన్ని జరుపుకుంటున్నారు. మొదటిసారిగా ఈ దినోత్సవాన్ని 2004లో  అన్ని దేశాల్లో నిర్వహించాయి.

## ర‌క్త‌దానం
రక్తాన్ని కృత్రిమంగా తయారు చేయడానికి వీలుకాదు. అయితే రక్తదాతలు ఎవరైనా రక్తాన్ని దానం చేసి, మరొకరి ప్రాణాలను కాపాడవచ్చు.
18 సంవత్సరాలు నుండి 55ఏళ్ల లోపు ఉన్నవారు రక్తదానానికి అర్హులు. కనీసం రక్తదాతల శరీర బరువు 50 కిలోలు ఉండాలి. రోగ నివారణ కోసం, ప్రమాదాల సమయంలో బాధితుల శరీరంలో  తగినంతగా రక్తం లేకపోతే మరొకరి నుంచి రక్తాన్ని ఎక్కిస్తుంటారు. ఇలా ఒకరి రక్తం మరొకరికి ఇచ్చే విధానమే రక్తదానం. రక్తాన్ని తీసుకొనే వ్యక్తిని గ్రహీత అని, ఇచ్చే వ్యక్తిని దాత అని అంటారు. ‘ఓ’ గ్రూప్‌రక్తం కలిగిన వారిని విశ్వదాత అని, ‘ఏబీ’. గ్రూపుల రక్తం కలిగినవారిని విశ్వగ్రహీత అని అంటారు.
## రక్తదానం అపోహలు-వాస్తవాలు
*రక్తదానం చేస్తే బలహీనపడి, నీరసించిపోతారు ఒక అపోహ ఉంది కానీ రక్తదానం తర్వాత ఎటువంటి బలహీనత సంభవించదు.ఎప్పటిలా ఆరోగ్యంగా ఉంటారు.

*శ్రమతో కూడిన కష్టమైన పనులు చేసుకునేవారు ఇంతకుముందులా పనిచేసుకోలేరు ఒక అపోహ ఉంది కానీ రక్తదానం తర్వాత యధావిధిగా అన్నిరకాల శ్రమతో కూడిన పనులు చక్కగా చేసుకోవచ్చు.

*రక్తదానం చేసే సమయంలో విపరీతమైన నొప్పి ఉంటుంది అని ఒక అపోహ ఉంది కానీ రక్తదానం సమయంలో ప్రత్యేకమైన సూది గుచ్చేటప్పుడు కలిగే చిన్నపాటి నొప్పి తప్పించి ఎటువంటి తీవ్రమైన నొప్పి ఉండదు.

*రక్తదానం వల్ల ఎయిడ్స్‌ సంక్రమించవచ్చు అని ఒక అపోహ ఉంది. వాస్తవానికి రక్తదానం పూర్తి శాస్ర్తీయమైన, సురక్షితమైన  పద్దతులలో  ఏ రకమైన వ్యాధి క్రిములు సోకే అవకాశంలేని విధంగా  జరుగుతుంది.
## ఇంకా చదవండి
*రక్త వర్గాలు

## మూలాలు
శరత్ కుమార్

**శరత్ కుమార్ రామనాథన్** (జననం 1954 జులై 14) భారతీయ నటుడు, రాజకీయ నాయకుడు, విలేకరి, బాడీ బిల్డర్, దక్షిణ భారతదేశ నటీనటుల సంఘానికి మాజీ అధ్యక్షుడు. తమిళం, మలయాళం, తెలుగు, కన్నడ భాషల్లో కలిపి 130కి పైగా సినిమాల్లో నటించాడు. ఇతనికి అన్ని దక్షిణ భారతీయ భాషలే కాక రష్యన్ భాష కూడా తెలుసు.

1986లో సమాజంలో స్త్రీ అనే తెలుగు సినిమాతో శరత్ కుమార్ సినిమా కెరీర్ ప్రారంభమైంది. మొదట్లో నెగటివ్ పాత్రల్లో నటిస్తూ, సహాయ పాత్రలకు మారి, తర్వాత కథానాయకుడిగా నిలదొక్కుకున్నాడు. తమిళ సినిమా పరిశ్రమలో ఇతన్ని సుప్రీం స్టార్ అని వ్యవహరిస్తారు.
## ఫిల్మోగ్రఫీ
*ప్రధాన వ్యాసం: ఆర్. శరత్‌కుమార్ ఫిల్మోగ్రఫీ
## తెలుగులో నటించిన సినిమాలు
* కన్నప్ప (2025)
* జయ జానకి నాయక (2017)
* క్రోధం (1990)
* పోలీస్ అధికారి (1990)
* గ్యాంగ్ లీడర్ (1991)
* సింహం (1997)
* బన్ని (2008)
* నేనోరకం (2017)
* మేక సూరి 2
* పరంపర (2021)
* జేమ్స్ (2022)
* వారసుడు (2023)
* రంగబలి (2023)
* భగవంత్ కేసరి (2023)
*తుఫాన్ (2024)
* జాబిలమ్మా నీకు అంత కోపమా(2025)

## టెలివిజన్

## పురస్కారాలు
సైమా అవార్డులు

* 2018: సైమా ఉత్తమ ప్రతినాయకుడు (నా పేరు సూర్య)

## మూలాలు

వర్గం:కళైమామణి పురస్కార గ్రహీతలు
దక్కన్ ఉద్యానవనం

**దక్కన్ ఉద్యానవనం** (దక్కన్ పార్కు) తెలంగాణ రాష్ట్ర రాజధాని హైదరాబాదులోని కుతుబ్ షాహీ సమాధుల సమీపంలో ఉన్న ఉద్యానవనం. విశాలమైన మైదానం, పచ్చని పచ్చికబయళ్ళు, అనేక రకాల మొక్కలు, చెట్లతో 31 ఎకరాలలో విస్తరించివున్న ఈ పార్కు పర్యాటకులను ఆకర్షిస్తోంది.

## పార్కు వివరాలు
గోల్కొండ కోట, కులీ కుతుబ్ షాహి సమాధుల మధ్య ఈ డెక్కన్ పార్కు ఉంది. 1984లోనే ఈ పార్కు నిర్మాణ పని ప్రారంభమైనప్పటికి, చారిత్రాత్మక స్మారక కట్టడాలకు ఆనుకొని ఉన్నందుకు, భూమి విషయంలో ఇడ్గా కమిటీ, పురావస్తు శాఖల కొంత వివాదం జరిగింది. ఈ వివాదాస్పద భూమిపై ఇద్గా కుతుబ్ షాహి మేనేజింగ్ కమిటీ వాదనను కొట్టివేస్తూ రాష్ట్ర వక్ఫ్ ట్రిబ్యునల్ ఉత్తర్వుపై ఇచ్చిన స్టేను హైకోర్టు రద్దు చేసింది. దాంతో ఈ పార్కును తెరవడానికి అనుమతులు వచ్చాయి. ఇడ్గా భూమిని దాని పవిత్రతను కాపాడటానికి కులీ కుతుబ్ షా పట్టణ అభివృద్ధి అథారిటీ సంస్థ కంచెను నిర్మించింది.

ఈ పార్కులో కృత్రిమ జలపాతాలు, జంట నగరాల్లోని పార్కులలో అతిపెద్ద మ్యూజిక్ ఫౌంటెన్‌ (రెండువేల చలనచిత్ర పాటలు ట్యూన్ చేసే)  ఉన్నాయి. జంట నగరాల్లోని పార్కులలో పొడవైన (3 కిలోమీటర్ల విస్తీర్ణంలో) రైల్వే ట్రాక్‌లోని రైలు ప్రజలకు, పిల్లల ఆనందం కలిగిస్తోంది. 2.5 ఎకరాలలోని బోటింగ్ సరస్సులో బోటింగం కోసం పడవలు కూడా ఉన్నాయి. పార్కు అభివృద్ధికి 2017లో కేంద్ర ప్రభుత్వం రూ. 99 కోట్లు మంజూరు చేసింది. 

## ప్రారంభం
2002లోనే దీనిని ప్రారంభించడానికి సన్నాహాలు చేశారు. కానీ కొన్ని కారణాల వల్ల అప్పుడు ప్రారంభంకాలేదు. 2017, జూలై 10న అప్పటి కేంద్ర కార్మిక శాఖ మంత్రి బండారు దత్తాత్రేయ, తెలంగాణ రాష్ట్ర పురపాలక శాఖ మంత్రి కల్వకుంట్ల తారక రామారావు ఈ పార్కును ప్రారంభించారు.

## ఇవికూడా చూడండి
* నెహ్రూ జంతుప్రదర్శనశాల
* ఇందిరా పార్కు
* కాసు బ్రహ్మానంద రెడ్డి జాతీయ వనం
* సంజీవయ్య ఉద్యానవనం (హైదరాబాదు)
* జీవ వైవిద్య ఉద్యానవనం, హైదరాబాదు
* మహావీర్ హరిణ వనస్థలి జాతీయవనం
* జలగం వెంగళరావు ఉద్యానవనం

## మూలాలు

వర్గం:ఉద్యానవనాలు
వర్గం:హైదరాబాదు పర్యాటక ప్రదేశాలు
వర్గం:తెలంగాణ పర్యాటక ప్రదేశాలు
పబ్లిక్ గార్డెన్స్, హైదరాబాదు

**పబ్లిక్ గార్డెన్స్** (ప్రజా ఉద్యానవనం) తెలంగాణ రాష్ట్ర రాజధాని హైదరాబాదులోని నాంపల్లిలో ఉన్న ఉద్యానవనం. నగరంలోని పురాతన ఉద్యానవనాల్లో ఒకటైన ఈ పబ్లిక్ గార్డెన్స్‌ను 1846లో నిజాం రాజు నిర్మించాడు.

## చరిత్ర
పబ్లిక్ గార్డెన్స్‌ను బాగ్-ఎ-ఆమ్ (బాగీయం) లేదా బాఘం అని కూడా పిలుస్తారు. ఉర్దూలో "బాగ్" అంటే గార్డెన్, ఆమ్ లేదా "ఆమ్ జన" అంటే "పబ్లిక్" అని (ప్రజల ఉద్యానవనం) అర్థం. ఇది  నిజాం పాలనలో 1846లో నిర్మించబడింది. 1980 నుండి దీనిని పబ్లిక్ గార్డెన్స్ అని పిలుస్తున్నారు.

## ఆకర్షణలు
తెలంగాణ రాష్ట్ర పురావస్తు మ్యూజియం, పొట్టి శ్రీరాములు తెలుగు విశ్వవిద్యాలయం, తెలుగు లలితకళాతోరణం, జవహర్ బాలభవన్, తెలంగాణ రాష్ట్ర శాసన సభ, తెలంగాణ శాసన మండలి, జూబ్లీహాల్, ఇందిరా ప్రియదర్శిని ఆడిటోరియం, ఆసిఫ్ టెన్నీస్ క్లబ్, షాహి మజీద్ వంటి భవనాలు ఇక్కడ ఉన్నాయి.

స్మారక భవనాలతో పాటు పచ్చిక బయళ్ళు, సరస్సు, విశాలమైన మైదానంలతో ఈ పార్కు ఆహ్లాదకరంగా ఉంటుంది. లోటస్ చెరువులో వృక్షజాలం, జంతుజాలం ​​ఉన్నాయి. ఇందులో సుమారు 20 రకాల జాతుల పక్షులు నివసిస్తున్నాయి. పార్కులోని చెట్లకు వాటి శాస్త్రీయ, సాధారణ పేర్లతో బోర్డులను ఏర్పాటుచేశారు. ఇక్కడ లభించే కొన్ని చెట్లు వేప, సీతాఫలం, వెదురు, సింగపూర్ చెర్రీ, ఆస్ట్రేలియన్ తుమ్మా మొదలైన చెట్లు ఇక్కడ ఉన్నాయి..

## చిత్రమాలిక

దస్త్రం:Public gardens hyderabad (20).jpg|తెలంగాణ రాష్ట్ర పురావస్తు మ్యూజియం (గతంలో డాక్టర్ వైఎస్ రాజశేఖర రెడ్డి స్టేట్ మ్యూజియంగా పిలువబడేది)
దస్త్రం:AP State Archaeology Museum Hyderabad.jpg|తెలంగాణ రాష్ట్ర మ్యూజియం
దస్త్రం:Hyderabad Town Hall.jpg|తెలంగాణ రాష్ట్ర శాసనసభ
దస్త్రం:Bagh-e-Aam seal on the entrance gate of Public Gardens, Nampally dating from the year 1868.jpg|పబ్లిక్ గార్డెన్స్ ప్రవేశ ద్వారంపై ఉన్న బాగ్-ఎ-ఆమ్ ముద్ర, బహుశా 1868 సంవత్సరం నాటిది కావచ్చు
దస్త్రం:Public gardens hyderabad (1).jpg|యువరాణి నిషు మమ్మీ
దస్త్రం:Public gardens hyderabad (2).jpg|యువరాణి నిషు మమ్మీ వివరాలు
దస్త్రం:Public gardens hyderabad (25).jpg|పబ్లిక్ గార్డెన్ లొ మొక్కల పెంపకం
దస్త్రం:Public gardens hyderabad (6).jpg|శ్రీకృష్ణదేవరాయలు వారి దేవేరులు
దస్త్రం:Public gardens hyderabad (19).jpg|కొయ్య రథం, జటప్రోలు సంస్థానం


## ఇవికూడా చూడండి
* ఇందిరా పార్కు
* కాసు బ్రహ్మానంద రెడ్డి జాతీయ వనం
* సంజీవయ్య ఉద్యానవనం (హైదరాబాదు)
* జీవ వైవిద్య ఉద్యానవనం, హైదరాబాదు
* జలగం వెంగళరావు ఉద్యానవనం
* దక్కన్ ఉద్యానవనం

## మూలాలు

## ఇతర లంకెలు

వర్గం:ఉద్యానవనాలు
వర్గం:హైదరాబాదు పర్యాటక ప్రదేశాలు
వర్గం:తెలంగాణ పర్యాటక ప్రదేశాలు
వర్గం:హైదరాబాదు పార్కులు
అమలాపురం పురపాలక సంఘం

**అమలాపురం పురపాలక సంఘం**, ఆంధ్రప్రదేశ్ రాష్ట్రం, కోనసీమ జిల్లాకు చెందిన అమలాపురం పట్టణ స్ధానిక స్వపరిపాలన సంస్థ. ఇది అమలాపురం లోక్‌సభ నియోజకవర్గంలోని, అమలాపురం శాసనసభ నియోజకవర్గం పరిధిలోనిది.

## చరిత్ర
రాష్ట్ర రాజధానికి 201 కి.మీలో ఉంది. అమలాపురం పురపాలక సంఘం 1940లో మున్సిపాలిటీగా స్థాపించబడింది. ఈ పురపాలక సంఘంలో 30 వార్డులు ఉన్నాయి. కొబ్బరి, వరి పంటలను పండిస్తారు. రాజమహేంద్రవరం, కాకినాడ నగరాల తరువాత ఉమ్మడి తూర్పు గోదావరి జిల్లాలో ఇది మూడవ అతిపెద్ద పట్టణం.

## జనాభా గణాంకాలు
అమలాపురం పురపాలక సంఘంలో 30 వార్డులుగా విభజించారు, దీనికి ప్రతి 5 సంవత్సరాలకు ఎన్నికలు జరుగుతాయి.2001 లో జనాభా 51444 ఉన్న జనాభా 2011 లో 53231 కు పెరిగింది. 2011 జనాభా లెక్కల ప్రకారం అమలాపురం మునిసిపాలిటీలో 53,231 జనాభా ఉండగా అందులో పురుషులు 26,485, మహిళలు 26,746 మంది ఉన్నారు.అమలాపురం మునిసిపాలిటీ పరిధిలో మొత్తం 14,639 ఇండ్లు కలిగిఉన్నాయి. 0-6 సంవత్సరాల వయస్సు గల పిల్లల జనాభా 4635 ఉన్నారు.అక్షరాస్యత రేటు 76%, పురుష జనాభాలో 79% ఉండగా, స్త్రీ జనాభాలో 73% అక్షరాస్యులు ఉన్నారు.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 30 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2021 పట్టణ స్థానిక సంస్థల ఎన్నికల ప్రకారం రెడ్డి సత్య నాగేంద్రమణి చైర్‌పర్సన్‌గా, టిక్కి రెడ్డి వెంకటేశ్ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

## 2021ఎన్నిక ఫలితాలు

## ఇతర వివరాలు
ఈ పురపాలక సంఘంలో 14120 గృహాలు ఉన్నాయి.ఒక ప్రభుత్వ ఆసుపత్రి ఉంది.33 మురికివాడలు ఉన్నాయి, ఈ మురికివాడలో 15298 జనాభా ఉన్నారు.5 ఇ-సేవా కేంద్రాలు,2 ఉన్నత పాఠశాలలు,23 ప్రాథమిక పాఠశాలలు, ఒక మార్కెట్టు ఉన్నాయి.
## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
వర్గం:తూర్పు గోదావరి జిల్లా పురపాలక సంఘాలు
వర్గం:కోనసీమ జిల్లా పురపాలక సంఘాలు
విశ్వవిద్యాలయ ఇంజనీరింగ్ కళాశాల, ఉస్మానియా విశ్వవిద్యాలయము

**విశ్వవిద్యాలయ ఇంజనీరింగ్ కళాశాల, ఉస్మానియా విశ్వవిద్యాలయం** ఒక స్వయంప్రతిపత్తిగల కలిగిన ఇంజనీరింగ్ కళాశాల తెలంగాణ రాష్ట్ర రాజధాని హైదరాబాదు నగరములోని ప్రధాన ఉస్మానియా విశ్వవిద్యాలయం ప్రాంగణంలో ఉంది. కళాశాలలో అండర్ గ్రాడ్యుయేట్ B.E. పోస్ట్ గ్రాడ్యుయేట్ M.E. కోర్సులను అందిస్తుంది. 

## చరిత్ర
తెలంగాణలో పురాతనమైన, అతిపెద్దదైన విశ్వవిద్యాలయ ఇంజనీరింగ్ కళాశాల ఉస్మానియా విశ్వవిద్యాలయం ఏర్పడి పదకొండు సంవత్సరాల తరువాత 1929 లో స్థాపించబడింది, ఇది మొత్తం బ్రిటిష్ ఇండియాలో స్థాపించబడిన ఆరవ ఇంజనీరింగ్ కళాశాల. ఈ కళాశాల 1947 లో ప్రస్తుత శాశ్వత భవనానికి మారింది. ఈ రోజు ఉస్మానియా విశ్వవిద్యాలయం యొక్క క్యాంపస్ కళాశాలలలో ఇది అతిపెద్దది. ఈ కళాశాల 1994 లో స్వయంప్రతిపత్తి హోదాను పొందింది.

## విభాగాలు
కళాశాలలో ఈ క్రింది విభాగాలు ఉన్నాయి:

* బయోమెడికల్ ఇంజనీరింగ్
* సివిల్ ఇంజనీరింగ్
* కంప్యూటర్ సైన్స్ అండ్ ఇంజనీరింగ్
* ఎలక్ట్రికల్ ఇంజనీరింగ్
* ఎలక్ట్రానిక్స్, కమ్యూనికేషన్ ఇంజనీరింగ్
* మెకానికల్ ఇంజనీరింగ్
* రసాయన శాస్త్రం
* ఫిజిక్స్
* ఆంగ్ల
* గణితం

## మూలాలు
సకలనీతిసమ్మతము

**సకలనీతిసమ్మతము** ఒక విశిష్టమైన తెలుగు రచన. ఇది మడికి సింగన చే రచించబడింది. ఈ కవి వివిధ నీతి శాస్త్రాలనుండి పద్యాలను సేకరించి ఒక పద్యకావ్యంగా మలిచెను.

ఇది ప్రాజ్ఞనన్నయ యుగంలోని ప్రాకృత కవితా సంకలనం గాథాసప్తశతి (సా.శ.1 వ శతాబ్దం) తర్వాత తెలుగులో వెలువడిన కవితాసంకలన గ్రంథం. దీనిని కేశవమంత్రి ప్రతిష్ఠించిన కేశవస్వామికి అంకితం ఇచ్చాడు.

దీనిని ఆంధ్రప్రదేశ్ సాహిత్య అకాడమీ వారు 1979 లో ముద్రించారు. ఈ పుస్తకానికి నిడుదవోలు వెంకటరావు, పోణంగి శ్రీరామ అప్పారావులు సంపాదకత్వం వహించారు.

## విశేషాలు
ఇందులో మూడు ఆశ్వాసాలు మాత్రమే లభ్యం అవుతున్నాయి. ఇది ఒక ప్రాచీన నీతి మంజరి. భవ్యకవితా పారిజాతం, ఇది 6 మంది అజ్ఞాత కవుల రచనల సంకలనం. “అల్లకల్లోలమైన పాల సముద్రాన్ని చిలికి దేవామృతాన్ని వెలికి తీసిన విధంగా, గంధకారుడు ముందు గల వస్తువులను అందంగా కూర్చి సుగంధం జత చేసినట్లు, అడివి పువ్వుల తేనె తుమ్మెద జున్ను పట్టు విధముగా; ముత్యాలను పరిమాణం వారీగా గుచ్చి హారం చేసినట్లుగా ఈ గ్రంథం చేసాను “ అని సింగన సంకలనానికి ముందుమాటలో రాసుకున్నాడు. అతను ఏఏ గ్రంథాల నుండి తీసుకున్నాడో వరుసగా- అ) అజ్ఞాతము, ఆ) కామందకము, ఇ) కుమార సంభవము (నన్నె చోడుడు), ఈ) కేయూరబాహు చరిత్ర (మంచెన), ఉ) చాటువు, ఊ) చారుచర్య (అప్పనమంత్రి), ఎ) ధృతరాష్ట్ర నీతి (తిక్కన), ఏ) ధౌమ్యనీతి (తిక్కన), ఐ) నీతి తారావళి (కందనామాత్యుడు) ఒ) నీతిభూషణం (ఆంధ్ర భోజుడు), ఓ) నీతిసారం (రుద్రదేవుడు), ఔ) పంచ తంత్రి, అం) పద్మ పురాణము (మడికి సింగన), అః) పురుశార్థ సారము (శివదేవయ్య), క) బద్దన నీతి (బద్దెన), ఖ) భీష్మ పర్వం (తిక్కన), గ) మదీయము (మడికి సింగన), ఘ) మార్కండేయము (మారన), జ్ఞ) మిత్రనీతులు, చ) ముద్రమాత్యము (క్షేమేంద్ర లక్కా భట్టు), ఛ) విదురనీతి (తిక్కన), జ) శాంతి పర్వము (తిక్కన), ఝ) శాలి హోత్రము, ఇ) శ్రీగిరి శతకము (శ్రీగిరి), ట) శ్రీ రామాయణము, ట) సభాపర్వం, (నన్నయ), డ) సౌప్తిక పర్వము (తిక్కన).

వర్గం:నీతి వాక్యాలు
వర్గం:1979 పుస్తకాలు
ఆదోని పురపాలక సంఘం

**ఆదోని పురపాలక సంఘం**, ఆంధ్రప్రదేశ్ రాష్ట్రం, కర్నూలుజిల్లాకు చెందిన మున్సిపాలిటీ.ఈ పురపాలక సంఘం కర్నూలు లోక్‌సభ నియోజకవర్గంలోని, ఆదోని శాసనసభ నియోజకవర్గం పరిధికి చెందిన పురపాలక సంఘం.
## చరిత్ర
ఆదోని పురపాలకసంఘం 1865 లో ఆవిర్భవించింది. అప్పటిలో బళ్లారి జిల్లాలో ఉండేది. అప్పటి బళ్లారి కలెక్టర్‌ అధ్యక్షతన తొలి పాలకవర్గం కొలువుదీరింది. ఆనాటి జనాభా కేవలం 12,500 మాత్రమే. నివాస గృహాలు 450. పట్టణ విస్తీర్ణం 10.5 చ. కి.మీ.పురపాలక సంఘం తొలి చైర్మన్ గా‌ హజీకే అబ్దుల్‌ రెహమాన్‌ పనిచేశారు.ఆదోని మున్సిపాలిటీకి 1917లో ప్రజాస్వామ్య పద్ధతిలో ఎన్నికలు జరిగాయి.1952లో భాషా ప్రయుక్త రాష్ట్రాలు ఏర్పడ్డాకా బళ్లారి జిల్లా నుంచి ఆదోని విడిపోయి, కర్నూలు జిల్లాలో చేరింది.
## జనాభా గణాంకాలు
కర్నూలు జిల్లాలోని ఆదోని పురపాలక సంఘంలో 41 వార్డులుగా విభజించారు, దీనికి ప్రతి 5 సంవత్సరాలకు ఎన్నికలు జరుగుతాయి.2011 జనాభా లెక్కల మొత్తం జనాభా 269,286 ఉండగా వీరిలో 134,306 మంది పురుషులు,134,980 మంది మహిళలు ఉన్నారు.ఆదోని నగరంలో 0 - 6 సంవత్సరాల వయస్సు గల పిల్లల జనాభా 34,555 వీరిలో మగ పిల్లలు సంఖ్య 17,585, ఆడ పిల్లలు సంఖ్య 16,970 ఉన్నారు.
## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 41 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2021 పట్టణ స్థానిక సంస్థల ఎన్నికల ప్రకారం ఛైర్​పర్సన్​గా బోయ శాంత, వైస్ ఛైర్మన్​గా గౌస్ ఎన్నికయ్యారు.వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

## అవార్డులు, విజయాలు
2015 లో, స్వచ్ఛ భారత్ ర్యాంకింగ్స్‌లో ఆదోని పురపాలక సంఘం దేశంలో 148 వ స్థానంలో ఉంది.
## ఇతర వివరాలు
ఈ ప్రాంతం 38.16 చ.కి.మీ.లో విస్తరించి ఉంది. గృహాల సంఖ్య 33071, రెవెన్యూ వార్డుల సంఖ్య 26, ఎన్నికల వార్డుల సంఖ్య 41, మురికివాడల సంఖ్య 51, మురికివాడల జనాభా 61510, ప్రభుత్వ ఆసుపత్రుల సంఖ్య 3, ప్రభుత్వ పాఠశాలల సంఖ్య 15, పబ్లిక్ పార్కుల సంఖ్య 2, కమ్యూనిటీ హాల్స్ 5 ఉన్నాయి.
## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
వర్గం:కర్నూలు జిల్లా పురపాలక సంఘాలు
పి.వి. నరసింహారావు ఎక్స్‌ప్రెస్ వే

**పి.వి. నరసింహారావు ఎక్స్‌ప్రెస్ వే** తెలంగాణ రాష్ట్ర రాజధాని హైదరాబాదులోని మెహిదీపట్నం నుండి ఆరాంఘర్ వరకు వరకు నిర్మించిన ఫ్లైఓవర్. భారతదేశ మాజీ ప్రధానమంత్రి పి.వి. నరసింహారావు స్మృత్యర్ధం 11.633 కి.మీ. పొడవుతో నిర్మించిన ఈ ఫ్లైఓవర్ ఆసియాలోనే అతి పెద్దది.  శంషాబాద్‌ లోని రాజీవ్ గాంధీ అంతర్జాతీయ విమానాశ్రయంకు వెళ్ళే ప్రయాణీకులను దృష్టిలో ఉంచుకొని దీనిని నిర్మించారు.

## చరిత్ర
2005, మార్చిలో విమానాశ్రయం నిర్మాణం ప్రారంభమైనప్పుడు హైదరాబాదు నగరం నుండి శంషాబాద్ వరకు ట్రాఫిక్ సిగ్నల్ లేకుండా ప్రయాణించడానికి అప్పటి ఆంధ్రప్రదేశ్ ప్రభుత్వం ప్రణాళికను రూపొందించింది. 8 లైన్ల వెడల్పున్న రహదారి ప్రణాళికను, తరువాత 4 లైన్ల ఎలివేటెడ్ ఎక్స్‌ప్రెస్‌ వేగా మార్చబడింది. ఉమ్మడి ఆంధ్రప్రదేశ్ మాజీ ముఖ్యమంత్రి వై.ఎస్. రాజశేఖరరెడ్డి దీనికి పునాదిరాయి వేయగా.. 28 నెలల్లో పూర్తి చేయాలన్న ప్రణాళికతో 2005, అక్టోబరులో దీని నిర్మాణం ప్రారంభమైంది. కానీ ఆర్థిక ఇబ్బందుల కారణంగా, నిర్మాణ పనులు ఆగిపోయి 2009లో పూర్తయింది. 2009, అక్టోబరు 2న ప్రారంభించాల్సివుండగా వై.ఎస్. రాజశేఖరరెడ్డి మరణించడంతో ప్రారంభోత్సవం నిలిపివేయబడింది.

2009, అక్టోబరు 19న అప్పటి ఆపద్ధర్మ ముఖ్యమంత్రి రోశయ్య మెహిదీపట్నంలోని సరోజినీదేవి కంటి ఆసుపత్రివద్ద ప్రారంభించాడు. ఈ ఫ్లైఓవర్‌ నిర్మాణాన్ని రూ. 600 కోట్లు ఖర్చు చేశారు. ఎక్స్ ప్రెస్ వే మెహదీపట్నంలోని సరోజినిదేవి కంటి ఆసుపత్రి వద్ద ప్రారంభమై రేతిబౌలి, లక్ష్మీనగర్, అత్తాపూర్, హైదర్‌గూడా, ఉప్పరపల్లి, రాజేంద్రనగర్ మీదుగా వెళ్ళి అరాంఘర్ సమీపంలో జాతీయ రహదారి 44తో కలుస్తోంది.

## ఇతర వివరాలు
# ద్విచక్ర, త్రిచక్ర (ఆటోలు), నాలుగు చక్రాల సెవన్ సీటర్ ఆటోలు వంటి వాహనాలకు, ఎడ్లబండ్లు, తోపుడుబండ్లు, వస్తురవాణా వాహనాలకు ఈ ఎక్స్‌ప్రెస్ వే పైకి ప్రవేశం లేదు. దీనిపై ప్రయాణించే వాహనాలు గంటకు అరవై కిలోమీటర్ల వేగంతోనే ప్రయాణించాల్సివుంటుంది.
# దీని నిర్మాణ ప్రణాళికలో మొదట్లో ప్లైఓవర్ మొత్తంలో ఎక్కడా కూడా సబ్ వే నిర్మాణాల ప్రస్తావన లేదు. ప్రజా అవసరాల దృష్ట్యా లక్ష్మీనగర్ జంక్షన్, బుద్వేల్ జంక్షన్, అరాంఘర్ జంక్షన్ వంటి 3 ప్రాంతాలలో సబ్ వే నిర్మాణం చేశారు.
#పీవీఎన్​ఆర్ ఎక్స్​ప్రెస్ వేకు రూ.22 కోట్లతో హెచ్ ఎండీఏ అదనంగా నిర్మించిన రెండు కొత్త ర్యాంపులు 2021 మే 29న పురపాలక శాఖ మంత్రి కేటీఆర్ ప్రారంభించాడు.

## ఇవికూడా చూడండి
* ఔటర్ రింగు రోడ్డు, హైదరాబాద్
* ఇన్నర్ రింగు రోడ్డు, హైదరాబాద్
* జాతీయ రహదారి 222
* జాతీయ రహదారి 765

## మూలాలు

వర్గం:హైదరాబాదు రవాణా
వర్గం:తెలంగాణ రహదారులు
వర్గం:హైదరాబాదులోని ఫ్లైఓవర్లు
ఆమదాలవలస పురపాలక సంఘం

**ఆముదాలవలస పురపాలక సంఘం**, ఆంధ్రప్రదేశ్ రాష్ట్రం, శ్రీకాకుళం జిల్లాకు చెందిన మున్సిపాలిటీ.ఈ పురపాలక సంఘం శ్రీకాకుళం లోక్‌సభ నియోజకవర్గంలోని, ఆముదాలవలస శాసనసభ నియోజకవర్గం పరిధికి చెందిన పురపాలక సంఘం.

## చరిత్ర
ఈ పురపాలక సంఘం 1987 లో స్థాపించారు.

## జనాభా గణాంకాలు
ఆముదాలవలస పురపాలక సంఘంలో 23 వార్డులుగా విభజించారు, దీనికి ప్రతి 5 సంవత్సరాలకు ఎన్నికలు జరుగుతాయి.2011 జనాభా లెక్కల ప్రకారం 39,799 జనాభా ఉండగా అందులో పురుషులు 19,729, మహిళలు 20,070 మంది ఉన్నారు.0-6 సంవత్సరాల వయస్సు గల పిల్లల జనాభా 3793 ఉన్నారు.అక్షరాస్యత రేటు 75.96% ఉండగా అందులో పురుష జనాభాలో 84.67% ఉండగా, స్త్రీ జనాభాలో 67.50% అక్షరాస్యులు ఉన్నారు.

ఈ పురపాలక సంఘంలో 10401 గృహాలు ఉన్నాయి.ఒక ప్రభుత్వ ఆసుపత్రి ఉంది.42 మురికివాడలు ఉన్నాయి. ఈ మురికివాడలో 24451 జనాభా ఉన్నారు.

### పట్టణ సౌకర్యాలు
1 ఇ-సేవా కేంద్రం,33 ప్రభుత్వ పాఠశాలలు,4 ఉన్నత పాఠశాలలు,22 ప్రాథమిక పాఠశాలలు, రెండు కూరగాయల మార్కెట్ లు ఉన్నాయి.

## 2014 పురపాలక సంఘ ఎన్నికలు
* మొత్తం ఓటర్లు: 29085
* పోలయిన ఓట్లు : 24025
:

### చైర్‌పర్సన్,  వైస్ చైర్మన్
2014 ఎన్నికలలో చైర్‌పర్సన్ గా తమ్మినేని గీత, వైస్ చైర్మన్ గా కూన వెంకట రాజ్యలక్ష్మి ఎన్నికయ్యారు.

## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
వర్గం:శ్రీకాకుళం జిల్లా పురపాలక సంఘాలు
బద్వేలు పురపాలక సంఘం

**బద్వేలు పురపాలక సంఘం**, ఆంధ్రప్రదేశ్ రాష్ట్రం, కడప జిల్లాకు
చెందిన మున్సిపాలిటీ.ఈ పురపాలక సంఘం 
కడప లోక్‌సభ నియోజకవర్గం లోని,బద్వేలు శాసనసభ నియోజకవర్గం పరిధికి చెందిన పురపాలక సంఘం.
## చరిత్ర
బద్వేలు పురపాలక సంఘం ఆంధ్రప్రదేశ్ రాష్ట్రంలోని కడప జిల్లాలోని మునిసిపాలిటీ. రాష్ట్ర రాజధానికి అమరావతికి 326 కి.మీ దూరంలోనూ, కడప కి 55 కిలోమీటర్లు దూరంలో ఉంది.ఈ పురపాలక సంఘం 2006 లో స్థాపించారు. బద్వేల్ మున్సిపాలిటీ లోని మూడవ వార్డు వల్లేరవారి పల్లె గ్రామం నుండి పత్తిపాటి నరసింహులు గారు 2022 లో మోడీ గారి జన్మదినం సందర్భంగా పాదయాత్రలో కేవలం 54 రోజుల్లో బద్వేల్ నుండి న్యూఢిల్లీకి 2015 కిలోమీటర్లు పూర్తిచేసి ఇండియా బుక్ ఆఫ్ రికార్డు సాధించి చరిత్రలో బద్వేల్ కి ఒక పేరును నమోదు చేశాడు 
## జనాభా గణాంకాలు
బద్వేలు పురపాలక సంఘం లో 2006 వ సంవత్సరంలో మొదటిగా 26 వార్డులుగా విభజించారు, ప్రస్తుతం 35 వార్డులుగా దీనికి ప్రతి 5 సంవత్సరాలకు ఎన్నికలు జరుగుతాయి. 2011 జనాభా లెక్కల ప్రకారం 1,35,089 జనాభా ఉన్నారు.
## ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్ గా వాకముల రాజగోపాల్ రెడ్డి గారు.వైస్ చైర్మన్ గా గోపాల స్వామి గారు మరియు రాచపూడి సాయి గారు పనిచేస్తున్నారు.

## ఇతర వివరాలు
ఈ పురపాలక సంఘంలో 24518 గృహాలు ఉన్నాయి.11 రెవెన్యూ వార్డులు,ఒక ప్రభుత్వ ఆసుపత్రి ఉంది. మురికివాడలో 35150 జనాభా ఉన్నారు.1 ఇ-సేవా కేంద్రం, 47 ప్రభుత్వ పాఠశాలలు, 7 ఉన్నత పాఠశాలలు, 36 ప్రాథమిక పాఠశాలలు, రెండు కూరగాయల మార్కెట్ లు ఉన్నాయి.
## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
వర్గం:వైఎస్ఆర్ జిల్లా పురపాలక సంఘాలు
బాపట్ల పురపాలక సంఘం

**బాపట్ల పురపాలక సంఘం**, ఆంధ్రప్రదేశ్ రాష్ట్రం, బాపట్ల జిల్లాకు చెందిన మున్సిపాలిటీ. దీని పరిధి బాపట్ల పట్టణం.
## చరిత్ర
1951లో ఈ పురపాలక సంఘాన్ని స్థాపించారు.

## జనాభా గణాంకాలు
బాపట్ల పురపాలక సంఘం లో 21 వార్డులుగా విభజించారు, దీనికి ప్రతి 5 సంవత్సరాలకు ఎన్నికలు జరుగుతాయి. 2001 లో 68397 ఉన్న పట్టణ జనాభా 2011 లో 70,777 కు పెరిగింది.2011 జనాభా లెక్కల ప్రకారం 70,777 జనాభా ఉండగా అందులో పురుషులు 34,385,మహిళలు 36,392 మంది ఉన్నారు.0-6 సంవత్సరాల వయస్సు గల పిల్లల జనాభా 6182 ఉన్నారు.బాపట్ల పురపాలక సంఘం లో మొత్తం 18,216 గృహాలు ఉన్నాయి.
## ప్రస్తుత చైర్‌పర్సన్, వైస్ చైర్మన్
2014 ఎన్నికలలో  చైర్‌పర్సన్‌గా, తోట మల్లేశ్వరి, వైస్ చైర్మెన్‌గా యల్.రాంబాబు ఎన్నికయ్యారు.. 

## ఇతర వివరాలు
ఈ పురపాలక సంఘంలో 24 రెవెన్యూ వార్డులు ఉన్నాయి
ఒక ప్రభుత్వ ఆసుపత్రి ఉంది.3 ఇ-సేవా కేంద్రాలు, రెండు కూరగాయల మార్కెట్ లు ఉన్నాయి.
## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
వర్గం:బాపట్ల జిల్లా పురపాలక సంఘాలు